**Előterjesztés**

**Az önkormányzat tulajdonában lévő forgalomképes ingatlanok**

**értékesítésre történő kijelöléséről**

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: Magyarország helyi önkormányzatokról szóló 2011. évi CLXXXIX. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

A képviselő-testület a vagyonával történő gazdálkodás szabályait a 24/2011. (11.01.) Ör. számú rendeletében foglalta össze. A rendelet függeléke tartalmazza az önkormányzati vagyon tárgyait, közöttük a forgalomképes vagyoni kört.

A forgalomképes önkormányzati tulajdonú ingatlanok közül az értékesítésre kijelölt ingatlanokat az önkormányzat határozza meg, melyet évente felülvizsgál.

Jelenleg az önkormányzatnak értékesítésre kijelölt ingatlana nincs, ahhoz, hogy az önkormányzat az ingatlanait értékesítésre tudja meghirdetni előtte a képviselő-testületnek kell döntést hoznia arról, hogy jelöl-e ki, illetve amennyiben igen mely ingatlanokat jelöli ki értékesítésre.

Az elmúlt két – három évben a településen az ingatlanforgalom jelentős megnőt. Sok ingatlan cserélt gazdát, az ingatlanok négyzetméter ára jelentősen megemelkedet.

Javaslom, hogy amennyiben az önkormányzat olyan döntést hoz, hogy értékesítésre jelöl ki ingatlanokat, előtte hivatalos értékbecslővel készíttessen egy hivatalos értékbecslést.

Fontos, hogy az értékesítésre történő kijelölésről szóló döntést megelőzően kerüljön megfogalmazásra, hogy az ingatlan értékesítéséből befolyó bevételt milyen költségvetési célra kívánja fordítani az önkormányzat.

Az önkormányzati tulajdonban lévő ingatlanokat a csatolt térképi melléklet mutatja be.

Telki, 2021. május 21.

Deltai Károly

polgármester

**Határozati javaslat**

**Telki Község Polgármesterének**

**…/2021.(V…….) Polgármesteri határozata**

**Az önkormányzat tulajdonában lévő forgalomképes ingatlanok**

**értékesítésre történő kijelöléséről**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

1. Az önkormányzat tulajdonában levő alábbi forgalomképes, összközműves ingatlanokat jelöl ki értékesítésre, eladási árukat a következők szerint határozza meg:

|  |  |  |  |  |
| --- | --- | --- | --- | --- |
| **Ingatlan címe**  **(Hrsz):** | **HÉSZ övezeti besorolás** | **Területe (m2)** | **Eladási ára**  **(Nettó Ft)** | **Eladási ár**  **(bruttó)** |
|  |  |  |  |  |
|  |  |  |  |  |

1. Az értékesítés során az alábbi elveket kell követni:

* az ingatlanok értékesítésénél a széleskörű nyilvánosságot kell biztosítani.
* az ingatlanok értékesítésével kapcsolatban felmerülő valamennyi költség a vevőket terheli.
* a vásárlók felkutatásába, az ügyletek előkészítésébe, lebonyolításába ingatlanközvetítők vonhatók be.

**Felelős:** Polgármester

Jegyző

**Határidő:** azonnal